b'\n_START_ARTICLE_\nShelter (bunker)\n_START_PARAGRAPH_\nEt shelter er en bunker for krigsfly, som regel st\xc3\xb8pt i betong, til beskyttelse mot fiendtlige angrep n\xc3\xa5r flyene st\xc3\xa5r p\xc3\xa5 bakken. Av kostnads- og bygningsmessige hensyn blir det som regel kun bygget shelter til fly av jagerflys st\xc3\xb8rrelse._NEWLINE_Et shelter er et passivt forsvarstiltak, som vil si at det begrenser effektene av et angrep, i motsetning til aktive tiltak slik som luftvernmissiler. Utbredelsen av sheltere kan spores tilbake til tiden etter Seksdagerskrigen, da man s\xc3\xa5 konsekvensene av operasjon Focus hvor Israels flyv\xc3\xa5pen utslettet Egypts flyv\xc3\xa5pen i et massivt luftangrep p\xc3\xa5 egyptiske flystasjoner.'